Hoitoaikavaraustoiminnon toteuttaminen Daisy-järjestelmään
Jänkälä, Ville (2013)
Jankala_Ville.pdf (659.3Kt)
Jänkälä, Ville
http://urn.fi/URN:NBN:fi:amk-2013053112252
Daisy-järjestelmä on päiväkodin arkeen suunniteltu digitaalinen järjestelmä. Opinnäytetyön aiheena oli suunnitella ja toteuttaa hoitoaikavaraustoiminto Daisy-järjestelmään. Varaustoiminnon avulla pystytään tekemään hoitoaikavarauksia päiväkoteihin, joissa on käytössä Daisy-järjestelmä. Internet-pohjaisen varausjärjestelmän tavoitteena on vähentää sekä päiväkodin henkilökunnan että vanhempien työmäärää ja helpottaa päiväkodin työntekijöiden työaikasuunnittelua.
Hoitoaikavaraustoiminto rakennettiin web-standardien mukaisesti HTML-, CSS- ja JavaScript-tekniikoita hyväksikäyttäen. Työssä käytettiin Microsoftin ASP.NET-ohjelmistokehystä Microsoft Visual Studio -ohjelmointiympäristön yheydessä.
Projektin aikana saatiin toteutettua toimiva ja käyttövalmis hoitoaikavaraustoiminto DaisyNet-sovellukseen. Vaatimusmäärittelyn mukaiset toiminnallisuudet saatiin tehtyä, vaikka aikataulu oli suhteellisen tiukka. Testijakson aikana käyttäjiltä saatiin palautetta ja parannusehdotuksia toimintoon ja hoitoaikavarausprosessia tullaan kehittämään tulevaisuudessa käyttäjäystävällisempään suuntaan.